दुनिया के टॉप 6 स्‍मार्ट शहरों की सूची में जयपुर भी हुआ शामिल  
स्वच्छ शहरों की रैंकिंग में जयपुर 434 शहरों में से 215वें नंबर पर आया था
गंदगी अब भी जयपुर के लिए बड़ी समस्‍या है
शहर के कुछ स्थानों पर 50 स्मार्ट डस्टबिन रखे गए हैं
स्मार्ट सिटी की चर्चा करते हुए एक आम नागरिक राम अवतार ने एनडीटीवी से कहा, "गंदगी सबसे बड़ी समस्या है. कुछ भी प्लानिंग होती है, वह सही तरीके से लागू नहीं होती." हाल ही में स्वच्छ शहरों की रैंकिंग में जयपुर 434 शहरों में से 215वें नंबर पर आया था. लेकिन शहर के कुछ स्थानों पर 50 स्मार्ट डस्टबिन रखे गए हैं. स्मार्ट सिटी के तहत इन्हें शहर में पायलट प्रोजेक्ट की तरह लगाया गया है. जब ये कचरे से भर जाते हैं, इनमें सेंसर सिग्नल देता है कि सफाई कर्मी को भेजो और इन्हें साफ़ करवाओ. स्वच्‍छता की समस्या से जूझ रहे शहर में लगता है भविष्य में बड़े पैमाने पर लगाए जाने वाले ऐसे स्मार्ट डस्टबिन कुछ समाधान निकाल पाएंगे.